Регламент (ЕО) No 889/2008, и при които е необходимо обновяване на помещенията за животните или замяна на оборудването с цел спазване на изискванията относно здрави и плътни прегради, посочени в член 15, параграф 3, буква в), или на изискването относно кацалките или издигнатите повърхности за седене, посочено в член 15, параграф 5 от настоящия регламент, се привеждат в съответствие с гореспоменатите разпоредби не по-късно от 1 януари 2024 г.
 5. Чрез дерогация от раздел 4 на глава II от настоящия регламент стопанствата или производствените единици с птичарници с многоредова система, построени, ремонтирани или въведени в експлоатация преди началната дата на прилагане на настоящия регламент в съответствие с Регламент (ЕО) No 834/2007 и с Регламент (ЕО) No 889/2008, и при които е необходим основен ремонт на помещенията за животните или замяна на оборудването, за да се спазят изискванията относно максималния брой редове и относно системата за отстраняване на оборския тор, посочени съответно в член 15, параграф 4, букви б) и в) от настоящия регламент, се привеждат в съответствие с гореспоменатите букви не по-късно от 1 януари 2029 г.
 6. Чрез дерогация от раздел 4 на глава II от настоящия регламент стопанствата или производствените единици с птичарници, притежаващи открити пространства, разширени отвъд радиус от 150 m от най-близкия отвор за вход/изход на птичарника, построени, ремонтирани или въведени в експлоатация преди началната дата на прилагане на настоящия регламент в съответствие с Регламент (ЕО) No 834/2007 и с Регламент (ЕО) No 889/2008, и при които е необходимо съществено адаптиране на структурата на съоръженията или придобиване на допълнителна земя, за да се спази изискването за максималния радиус, посочено в член 16, параграф 6 от настоящия регламент, се привеждат в съответствие с горепосочената разпоредба не по-късно от 1 януари 2029 г.
 7. Чрез дерогация от раздел 2 на част IV от приложение I към настоящия регламент стопанствата или производствените единици, произвеждащи ярки в птичарници, построени, ремонтирани или въведени в експлоатация преди началната дата на прилагане на настоящия регламент в съответствие с Регламент (ЕО) No 834/2007 и с Регламент (ЕО) No 889/2008, и при които е необходимо съществено адаптиране на структурата на птичарниците или придобиване на допълнителна земя, за да се спазят правилата, установени в раздел 2 от част IV на приложение I към настоящия регламент, се привеждат в съответствие с разпоредбите относно гъстотата на животните и минималната повърхност на закритите и откритите площи за ярки и мъжки пиленца от генетична линия на кокошки носачки, съдържащи се в раздел 2 от част IV на приложение I към настоящия регламент, не по-късно от 1 януари 2029 г.
 Член 27
 Влизане в сила и прилагане
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Той се прилага от 1 януари 2021 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 26 март 2020 година.
 За Комисията
 Председател
 Ursula VON DER LEYEN
 (1) ОВ L 150, 14.6.2018 г., стр. 1.
 (2) Регламент (ЕС) No 609/2013 на Европейския парламент и